text: La platja | El Culturista
  Per: Borja Barbesà
  Zahorí Books, 2022
  Menuts i primers lectors
  Segur que ja hi ha qui enguany s'ha estrenat. Qui encara no ha trepitjat una platja, ho farà aviat, i qui no… és que és realment una d'aquelles persones a qui no els agrada la platja, per la senzilla raó que en aquest món hi ha d'haver de tot.
  Sigui com sigui, a aquesta època de l'any la platja és quelcom que resulta atractiu, posa nom a un imaginari que connecta amb la infantesa, amb les vacances, amb els bons moments de la vida. (D'acord, acceptaríem que la idea de la platja és més satisfactòria que la platja en si, però hem vingut aquí a veure l'ampolla mig plena.)
  En tot això devia estar pensant en Ximo Abadia quan es va posar a fer aquest llibre. Perquè La platja (aquí, amb el títol, no s'hi va trencar gaire les banyes, i ens sembla la mar de bé) és una mena de diccionari visual que gira entorn d'aquest tema, un inventari d'escenes i personatges, algunes de ben reconeixibles, algunes de més imaginatives i igualment suggerents.
  Volíeu novetats refrescants? Doncs au, aquí va aquesta. I recordeu: les platges són per, entre més coses, gaudir-les. I aquesta també.